****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA ŠOLTA**

PRIJEDLOG ZA RASPRAVU: Odluka o izmjenama i dopunama Odluke o socijalnoj skrbi

Općine Šolta

PRAVNI TEMELJ: članak 28. Statuta Općine Šolta („Službeni glasnik Općine Šolta“ br. 6/21)

PREDLAGATELJ: Općinski načelnik

NADLEŽNOST ZA DONOŠENJE: Općinsko vijeće Općine Šolta

Grohote, srpanj 2023. godine

****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA ŠOLTA**

**OPĆINSKI NAČELNIK**

KLASA: 550-02/22-01/01

URBROJ: 2181-49-03-23-07

Grohote, 05. srpnja 2023. godine

Na temelju odredbe članka 44. Statuta Općine Šolta ('' Službeni glasnik Općine Šolta '' br. 06/21) općinski načelnik Općine Šolta dana 05. srpnja 2023. godine donosi:

Z A K L J U Č A K

1. Utvrđuje se prijedlog Nacrta Odluke o izmjenama i dopunama Odluke o socijalnoj skrbi Općine Šolta, u tekstu koji se prilaže ovom Zaključku i čini njegov sastavni dio.

2. Prijedlog iz točke 1. ovog Zaključka prosljeđuje se Općinskom vijeću Općine Šolta na

razmatranje i usvajanje.

Općinski načelnik:

Nikola Cecić-Karuzić, ing.

Dostaviti:

1. Općinsko vijeće Općine Šolta

2. Jedinstveni upravni odjel

3. Arhiva

Temeljem članka 28. Statuta Općine Šolta, („Službeni glasnik Općine Šolta“ br. 06/21), Općinsko vijeće Općine Šolta na svojoj \_\_\_\_\_\_. sjednici održanoj \_\_\_\_\_\_\_\_2023. godine donosi

**ODLUKU IZMJENAMA I DOPUNAMA ODLUKE O SOCIJALNOJ SKRBI OPĆINE ŠOLTA**

**Članak 1.**

U Odluci o socijalnoj skrbi Općine Šolta (“Službeni glasnik Općine Šolta” br.07/22, 14/22 i 16/22 ) mijenja se članak 13. te isti sada glasi:

” Jednokratna novčana pomoć odobrava se u novcu i može se ostvariti najviše do 500 EUR-a, a u jednoj proračunskoj godini može se ostvariti najviše tri puta.”

**Članak 2.**

Mijenja se članak 15. te sada ista glasi:

„ Pomoć za novorođeno dijete isplaćuje se na temelju Rješenja Jedinstvenog upravnog odjela i isplaćuje se jednokratno, a određuje se u sljedećim iznosima:

* Za prvo dijete roditelja podnositelja Zahtjeva- 800 EUR-a
* Za drugo dijete roditelja podnositelja Zahtjeva- 1.600 EUR-a
* Za treće dijete roditelja podnositelja Zahtjeva- 2.650 EUR-a
* Za četvrto dijete roditelja podnositelja Zahtjeva 4.650 EUR-a
* Za peto i svako sljedeće dijete roditelja podnositelja Zahtjeva 6.600 EUR-a

**Članak 3.**

Mijenja se članak 18. stavak 1. točka 3. te sada ista glasi:

* „ Umirovljenici stariji od 65 godina sa mirovinom do 465 EUR-a.“

**Članak 4.**

Mijenja se članak 24. stavak 1. točke 1. i 2. te sada ista glasi:

* „ Samac do 265 EUR-a.“
* „ Za kućanstvo najviše do 200 EUR-a po članu kućanstva.“

**Članak 5.**

Mijenja se članak 32. stavak 1. te sada isti glasi:

Roditeljima djece koji pohađaju predškolski program u dječjem vrtiću u Grohotama, Općina Šolta će sufinancirati cijenu 10-satnog vrtićkog i jasličkog programa u sljedećim iznosima:

* Za prvo dijete u iznosu od 44 EUR-a
* Za drugo dijete u iznosu od 64 EUR-a
* Za treće i svako sljedeće dijete u iznosu od 84 EUR-a

**Članak 6.**

Ova odluka stupa na snagu osmog dana od dana objave u službenom glasniku Općine Šolta.

KLASA: Predsjednik Općinskog vijeća

URBROJ:

Grohote, srpanj 2023. godine Teo Tomić, dipl.iur.

**Obrazloženje**

Izmjena članka 13. Odluke o socijalnoj skrbi odnosno povećanje iznosa jednokratne novčane sa 400 EUR-a na 500 EUR-a te mogućnosti da se ista može odobriti i tri puta u jednoj proračunskog godini predložena je iz razloga što je u posljednje vrijeme veći broj osoba na našem otoku obolilo od najtežih bolesti koje iziskuju dodatne materijalne troškove čime su se one i njihove obitelji našle u položaju trenutačne materijalne ugroženosti.

Također, izvršena je i konverzija kuna u eure prema srednjem utvrđenom tečaju eura pa u tom smislu izmjenjen je odnosno usklađen članak 15., članak 18, članak 24. i članak 32. predmetne Odluke.